
[bookmark: TextBodyBegin]Eiropas Parlaments,
–	ņemot vērā pieprasījumu atcelt imunitāti, kas saņemts ar Polijas ģenerālprokurora 2025. gada 31. oktobra vēstuli, ar kuru tika nosūtīts Polijas policijas virspavēlnieka iesniegtais pieprasījums saistībā ar kriminālprocesu, kas ir ierosināts pret Grzegorz Braun, un par kuru paziņots 2025. gada 13. novembra plenārsēdē,
–	ņemot vērā to, ka tiek uzskatīts, ka Grzegorz Braun ir atteicies no tiesībām tikt uzklausītam saskaņā ar Reglamenta 9. panta 6. punktu,
–	ņemot vērā Protokola Nr. 7 par privilēģijām un imunitāti Eiropas Savienībā 8. un 9. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,
–	ņemot vērā Eiropas Savienības Tiesas 2008. gada 21. oktobra, 2010. gada 19. marta, 2011. gada 6. septembra, 2013. gada 17. janvāra un 2019. gada 19. decembra spriedumus[footnoteRef:2], [2:  	Tiesas 2008. gada 21. oktobra spriedums, Marra/De Gregorio un Clemente, C-200/07 un C-201/07, ECLI:EU:C:2008:579; Tiesas 2010. gada 19. marta spriedums, Gollnisch/Parlaments, T-42/06, ECLI:EU:T:2010:102; Tiesas 2011. gada 6. septembra spriedums, Patriciello, C-163/10, ECLI: EU:C:2011:543; Vispārējās tiesas 2013. gada 17. janvāra spriedums, Gollnisch/Parlaments, T-346/11 un T-347/11, ECLI:EU:T:2013:23; Tiesas 2019. gada 19. decembra spriedums, Junqueras Vies, C-502/19, ECLI:EU:C:2019:1115.
 	] 

–	ņemot vērā Polijas Republikas Konstitūcijas 105. panta 2. punktu un 5. punktu,
–	ņemot vērā Reglamenta 5. panta 2. punktu, 6. panta 1. punktu un 9. pantu,
–	ņemot vērā Juridiskās komitejas ziņojumu (A10‑0118/2026),
A.	tā kā ar 2025. gada 31. oktobra vēstuli Polijas Republikas ģenerālprokurors ir nosūtījis Polijas policijas virspavēlnieka pieprasījumu atcelt Polijā ievēlētā Eiropas Parlamenta deputāta Grzegorz Braun imunitāti saistībā ar vairākiem iespējamiem nodarījumiem, kas notikuši 2025. gadā;
B.	tā kā saskaņā ar pieprasījumu ir radušās aizdomas, ka 2025. gada 10. jūlijā ebreju iedzīvotāju slaktiņa 84. gadadienas piemiņas pasākumu laikā Grzegorz Braun kopā ar cilvēku grupu, stāvot koplietošanas ceļa vidū Jedwabne, kavējis satiksmi uz minētā ceļa; tā kā darbības, par kurām pastāv aizdomas, saskaņā ar 1971. gada 20. maija aktu - Kriminālparkāpumu kodeksa 90. panta 1. punktu ir kvalificējamas kā noziedzīgs nodarījums;
C.	tā kā saskaņā ar pieprasījumu  pastāv aizdomas, ka 2025. gada 10. jūlijā Jedwabne, netālu no ieejas Ebreju kapsētā, ebreju iedzīvotāju slaktiņa 84. gadadienas atceres laikā, stāvot kopā ar cilvēku grupu koplietošanas ceļa vidū, Grzegorz Braun, nav izpildījis policijas darbinieka rīkojumus, aicinot viņu ievērot tiesību aktus un atļaut transportlīdzekļiem braukt, tādējādi apzināti un būtiski kavējot oficiālo pienākumu izpildi; tā kā darbības, par kurām pastāv aizdomas, saskaņā ar 1971. gada 20. maija aktu - Kriminālparkāpumu kodeksa 65.a pantu ir kvalificējamas kā noziedzīgs nodarījums;
D.	tā kā Grzegorz Braun Eiropas vēlēšanās 2024. gada jūnijā tika ievēlēts Eiropas Parlamentā un tāpēc noziedzīgo nodarījumu, par kuriem pastāv aizdomas, izdarīšanas laikā bija Eiropas Parlamenta deputāts;
E.	tā kā iespējamie noziedzīgie nodarījumi un no tiem izrietošais pieprasījums atcelt Grzegorz Braun imunitāti nav saistīti ar viņa pausto viedokli vai veikto balsojumu, pildot viņa pienākumus Protokola Nr. 7 par privilēģijām un imunitāti Eiropas Savienībā 8. panta nozīmē;
F.	tā kā Protokola Nr. 7 par privilēģijām un imunitāti Eiropas Savienībā 9. panta pirmās daļas a) punktā noteikts, ka Eiropas Parlamenta locekļi savā valstī bauda imunitāti, kāda ir piešķirta viņu dalībvalsts parlamenta locekļiem;
G.	tā kā saskaņā ar Polijas Republikas Konstitūcijas 105. panta 2. punktu un 5. punktu, sākot no vēlēšanu rezultātu pasludināšanas dienas un līdz attiecīgā deputāta mandāta termiņa beigām, viņu bez Polijas Republikas Sejma piekrišanas nedrīkst saukt pie kriminālatbildības un bez minētās piekrišanas nedrīkst aizturēt vai apcietināt, izņemot gadījumus, kuros viņš tiek pieķerts noziedzīga nodarījuma izdarīšanas brīdī un kuros viņa aizturēšana ir nepieciešama, lai nodrošinātu procesuālo darbību pienācīgu veikšanu;
H.	tā kā Protokola Nr. 7 par imunitāti un privilēģijām Eiropas Savienībā noteiktās imunitātes mērķis ir aizsargāt Parlamentu un tā deputātus pret tiesvedībām saistībā ar darbībām, kas veiktas, pildot parlamentāros pienākumus, un kuras nevar skatīt atrauti no minētajiem pienākumiem;
I.	tā kā saskaņā ar Reglamenta 5. panta 2. punktu deputāta imunitāte nav deputāta personiska privilēģija, bet gan visa Parlamenta un tā deputātu neatkarības garantija;
[bookmark: _Hlk223449412]J.	tā kā šajā lietā Parlamentam nav pierādījumu par fumus persecutionis, proti, nešķiet, ka attiecīgās krimināllietas pamatā esošais nolūks būtu kaitēt Grzegorz Braun kā Eiropas Parlamenta deputāta politiskajai darbībai un līdz ar to Parlamenta neatkarībai; 
K.	tā kā, no vienas puses, Parlaments nevar tikt pielīdzināts tiesai un, no otras puses, deputāts imunitātes atcelšanas procedūras kontekstā nevar tikt uzskatīts par apsūdzēto[footnoteRef:3]; [3:  	Vispārējās tiesas 2019. gada 30. aprīļa spriedums, Briois/Parlaments, T-214/18, ECLI:EU:T:2019:266.] 

1.	nolemj atcelt Grzegorz Braun imunitāti;
2.	uzdod priekšsēdētājai šo lēmumu un atbildīgās komitejas ziņojumu nekavējoties nosūtīt Polijas Republikas kompetentajai iestādei un Grzegorz Braun.




image1.png




